
Саха Өрөспүүбүлүкэтин
Бырабыыталыстыбата киллэрэр
Барыл

САХА ӨРӨСПYYБYЛYКЭТИН СОКУОНА

«Саха Өрөспүүбүлүкэтин сиригэр бизнеһи эппиэтинэстээхтик ыытыыны сайыннарыы туһунан»

1 ыстатыйа. Бу Сокуону бэрээдэктээһин предмета
Бу Сокуон урбаанньыт үлэтин эппиэтинэстээхтик олоххо киллэриини сайыннарыы эйгэтигэр сыһыаны сүрүннүүр, кыттааччыларынан Саха Өрөспүүбүлүкэтин судаарыстыба былааһын уоргана, Саха Өрөспүүбүлүкэтин муниципальнай тэриллиилэрин олохтоох бэйэни салайыныы уорганнара уонна Саха Өрөспүүбүлүкэтин сиригэр-уотугар үлэни-хамнаһы оҥорор тэрилтэлэр, дьоҕус уонна орто урбаан бэйэмтэтэ өйүүр инфраструктураны тэрийэр тэрилтэлэр, коммерческай тэрилтэлэр уонна биирдиилээн урбаанньыттар буолаллар.

2 ыстатыйа. Бизнеһи эппиэтинэстээхтик ыытыыны сайыннарыы эйгэтигэр быраап бэрээдэктээһин
Саха Өрөспүүбүлүкэтин бизнеһи эппиэтинэстээхтик ыытыыны сайыннарыы эйгэтигэр быраап бэрээдэктээһин Арассыыйа Бэдэрээссийэтин Төрүт Сокуонунан, федеральнай сокуоннарга, бу Сокуоҥҥа, Саха Өрөспүүбүлүкэтин атын быраабы нуормалыыр аакталар, муниципальнай быраабы нуормалыыр аакталага сөп түбэһиннэрэн оҥоһуллар.

3 ыстатыйа. Бу Сокуҥҥа туттуллар сүрүн өйдөбүллэр.
1. Бу Сокуон сыалыгар маннык сүрүн өйдөбүллэр туттуллаллар:
1) бизнеһи эппиэтинэстээхтик ыытыы - Саха Өрөспүүбүлүкэтин туруктаах сайдыытыгар көмөлөһөр юридическай сирэй эбэтэр биирдиилээн урбаанньыт үлэтэ, ол иһигэр тулалыыр эйгэни харыстааһын, саамай үчүгэй табыгастаах технологиялары туһаныы, үлэһиттэргэ уонна кинилэр дьиэ кэргэттэрин чилиэннэригэр эбии социальнай мэктиэлэри олохтооһун, Саха Өрөспүүбүлүкэтин нэһилиэнньэтин олоҕун таһымын уонна тупсуутун үрдэтиини кытта сибээстээх экологическай, социальнай, үөрэх, аһымал уонна да атын бырайыактары олоххо киллэрии;
2) урбаан үлэтин эппиэттиир бэйэмтэтэ-коммерческай тэрилтэ эбэтэр биирдиилээн урбаанньыт (салгыы - урбаан үлэтин бэйэмтэтэ), бизнеһи эппиэтинэстээхтик ыытар уонна Саха Өрөспүүбүлүкэтин Бырабыыталыстыбата олохтообут бигэ эрэллээх, социальнай уонна экологическай эппиэтинэстээх буолуу критерийдэригэр сөп түбэһэр;
3) урбаан үлэтин эппиэттээх бэйэмтэтин өйүүр дьаһаллар - Саха Өрөспүүбүлүкэтин ситэриилээх уорганнара уонна олохтоох салайыныы уорганнара олоххо киллэрэр тэрээһин, үп-харчы уонна баай-дуол характердаах дьайыылара уонна бизнеһи эппиэтинэстээхтик ыытылларын сайыннарыыга туһуланаллар.
2. Бу Сокуоҥҥа туттуллар атын өйдөбүллэр федеральнай сокуоҥҥа уонна Саха Республикатын сокуоннарыгар туттуллар суолталарыгар туттуллаллар.

4 ыстатыйа. Бизнеһи эппиэтинэстээхтик ыытыыны сайыннарыы сүрүн принциптэрэ.
Саха Өрөспүүбүлүкэтин бизнеһи эппиэтинэстээхтик ыытыыны сайыннарыы принциптэргэ олоҕурар:
1) кырдьыгынан көрүү, тутулуга суоҕа и экономическай олохтооһуннаахтара;
2) Саха Өрөспүүбүлүкэтин урбаан үлэтин бэйэмтэтэ Саха Өрөспүүбүлүкэтин урбаан үлэтин эппиэттиир бэйэмтэтэлэрин балаһыанньатын ыларга наадалаах иһитиннэрии аһаҕас уонна тиийимтиэ буолуута уонна Саха Өрөспүүбүлүкэтин урбаан үлэтин эппиэттээх бэйэмтэтин өйүүр дьаһаллар;
3) Саха Өрөспүүбүлүкэтин урбаан үлэ эппиэттээх бэйэмтэтин судаарыстыба интэриэстэрин уонна интэриэстэрин тэҥнэһиилэрэ;
4) Саха Өрөспүүбүлүкэтин бизнеһи эппиэтинэстээхтик ыытыыны сайыннарыыга табыгастаах усулуобуйаны хааччыйыы.

5 ыстатыйа. Саха Өрөспүүбүлүкэтин урбаан үлэтин бэйэмтэтин балаһыанньата.
1. Саха Өрөспүүбүлүкэтигэр урбаанньыт тэрилтэни эппиэтинэстээх урбаанньыт тэрилтэнэн билинии Саха Өрөспүүбүлүкэтин Бырабыыталыстыбатынан быһаарыллыбыт боломуочуйалаах толорор уорганынан (салгыы — боломуочуйалаах уорган) оҥоһуллар, өскөтүн урбаанньыт тэрилтэ дьоһуннаах буолуу, социальнай уонна экологическай эппиэтинэс ирдэбиллэригэр сөп түбэһэр буоллаҕына, Саха Өрөспүүбүлүкэтин Бырабыыталыстыбатынан олохтоммут бэрээдэгинэн..
2. Саха Өрөспүүбүлүкэтигэр эппиэтинэстээх урбаанньыт тэрилтэ балаһыанньатын иҥэрии, уһатыы уонна тохтотуу бэрээдэгин, ону тэҥэ маннык балаһыанньаны тохтотор төрүөттэри Саха Өрөспүүбүлүкэтин Бырабыыталыстыбата олохтуур.
3. Саха Өрөспүүбүлүкэтин Бырабыыталыстыбата дьоһуннаах буолуу, социальнай уонна экологическай эппиэтинэс ирдэбиллэрин уларытыыта Саха Өрөспүүбүлүкэтигэр эрдэ иҥэриллибит эппиэтинэстээх урбаанньыт тэрилтэ балаһыанньатын тохтотор төрүөт буолуон сатаммат.
4. Саха Өрөспүүбүлүкэтигэр эппиэтинэстээх урбаанньыт тэрилтэ балаһыанньатын болдьоҕун Саха Өрөспүүбүлүкэтин Бырабыыталыстыбата быһаарар.

6 ыстатыйа. Саха Өрөспүүбүлүкэтигэр эппиэтинэстээх урбаанньыт үлэтин бэй бэмтэтин испииһэгэ.
1. Эппиэтинэстээх урбаанньыт үлэтин бэйэмтэтин балаһыанньатын ылбыт урбаанньыт үлэтин бэйэмтэтин тустарынан сибидиэнньэлэр эппиэтинэстээх урбаанньыт тэрилтэлэр испииһэгэр (салгыы — испииһэк) киллэриллэллэр.
2. Испииһэги оҥорууну уонна салайыыны боломуочуйалаах уорган хааччыйар
3. Испииһэккэ маннык сибидиэнньэлэр киллэриллэллэр:
1) эргиэн тэрилтэтин толору аата эбэтэр урбаанньыт араспаанньата, аата, аҕатын аата (баар буоллаҕына);
2) нолуок төлөөччү бэлиэтиир нүөмэрэ;
3) испииһэккэ сибидиэнньэни киллэрии күнэ-дьыла;
4) эппиэтинэстээх урбаанньыт тэрилтэ балаһыанньатын иҥэрии, уһатыы эбэтэр тохтотуу туһунан быһаарыы ылыныллыбыт күнэ-дьыла;
5) эппиэтинэстээх урбаанньыт тэрилтэ балаһыанньатын болдьоҕо.
4. Бу ыстатыйа 3 чааһыгар олохтоммутуттан ураты, испииһэккэ баар сибидиэнньэлэр састааптара, испииһэги оҥоруу уонна салайыы бэрэдээгэ, ол иһигэр испииһэгинэн устан биэрии бэрэдээгэ, боломуочуйалаах уорган бу Сокуон ирдэбиллэрин учуоттаан бэйэтэ олохтуур.
5. Испииһэккэ баар сибидиэнньэлэр боломуочуйалаах уорган официальнай саайтыгар уонна (эбэтэр) «Интернет» диэн информационнай-телекоммуникация ситимэр Саха Өрөспүүбүлүкэтин Бырабыыталыстыбатын официальнай саайтыгар тахсаллар уонна босхо көрөргө кыаллар буолуохтаахтар.
6. Эппиэтинэстээх урбаанньыт үлэтин бэйэмтэтин ыстаатыһын иҥэрии, уһатыы туһунан быһаарыы ылыллыбыт күнүттэн үс үлэ күнүн иһинэн боломуочуйалаах уорган бу ыстатыйа 3 уонна 4 чаастарыгар көрүллүбүт сибидиэнньэлэри испииһэккэ киллэрэр. Эппиэтинэстээх урбаанньыт үлэтин бэйэмтэтин балаһыанньатын тохтотуу туһунан быһаарыы ылыллыбыт күнүттэн үс үлэ күнүн иһинэн боломуочуйалаах уорган бу урбаанньыт үлэтин бэйэмтэҕэ сыһыаннаах сибидиэнньэлэри испииһэккэ таһаарар.
7. Испииһэккэ сибидиэнньэни киллэрии, уларытыы, испииһэктэн устан биэрии босхо оҥоһуллар.

7 ыстатыйа. Саха Өрөспүүбүлүкэтигэр эппиэтинэстээх урбааны сайыннарарга усулуобуйалары тэрийии.
1. Саха Өрөспүүбүлүкэтин толорор былааһын уорганнара Саха Өрөспүүбүлүкэтигэр эппиэтинэстээх урбааны сайыннарарга усулуобуйалары тэрийэр дьаһаллары ылыналлар.
2. Саха Өрөспүүбүлүкэтигэр эппиэтинэстээх урбааны сайыннарарга усулуобуйалары тэрийэр дьаһалларга киирэллэр:
1) Саха Өрөспүүбүлүкэтигэр эппиэтинэстээх урбаан сайдыытын хааччыйар нуорма-быраап олоҕун тэрийии, сайыннарыы, олохтооһун уонна тупсарыы;
2) Саха Өрөспүүбүлүкэтигэр эппиэтинэстээх урбааны киэҥник тарҕатыы;
3) Саха Өрөспүүбүлүкэтигэр эппиэтинэстээх урбаанньыт үлэтин бэйэмтэтин өйөбүл дьаһалларын биэрии;
4) Саха Өрөспүүбүлүкэтигэр баар өйөбүл дьаһалларын, ону биэрии бэрээдэгин туһунан иһитиннэрии.
3. Бу ыстатыйанан көрүллүбүт дьаһаллары олоххо киллэриигэ Саха Өрөспүүбүлүкэтин толорор былааһын уорганнарын үлэлэрин сүрүннээһини боломуочуйалаах уорган хааччыйар.  

8 ыстатыйа. Саха Өрөспүүбүлүкэтигэр эппиэтинэстээх урбаанньыт тэрилтэлэргэ өйөбүл дьаһаллара.
1. Саха Өрөспүүбүлүкэтигэр эппиэтинэстээх урбааны сайыннарыыны көҕүлээһин Саха Өрөспүүбүлүкэтин толорор былааһын уорганнара Саха Өрөспүүбүлүкэтигэр эппиэтинэстээх урбаанньыт үлэтин бэйэмтэтин судаарыстыба өйөбүлүн дьаһалларын биэрии нөҥүө оҥоһуллар.
2. Эппиэтинэстээх урбаанньыт үлэтин бэйэмтэтин судаарыстыба өйөбүлүн маннык дьаһаллара бэриллиэн сөп:
1) Саха Өрөспүүбүлүкэтин толорор былааһын уорганнара, кинилэргэ бас бэринэр тэрилтэлэр уонна тэрээһиннэр, Саха Өрөспүүбүлүкэтин холбоһуктаах сүбэлиир уорганнара туруорсуулары (сулууспалаах суруктары) бастакы күөҥҥэ тутан көрүүлэрэ;
2) бастакы күөҥҥэ тутан иһитиннэрэр-сүбэлиир өйөбүлү биэрии, ол иһигэр инвестицияҕа төрүк арыаллыырга;
3) эппиэтинэстээхтик урбааны салайыы үтүө холобурдарын туһунан иһитиннэрэр-ырыҥалыыр матырыйааллары таһаарыыны тэрийии;
4) атын тэрийэр (харчынан буолбатах) өйөбүл дьаһаллара;
5) эрэгийиэннээҕи үп-харчы тэрилтэлэрэ чэпчэтиилээх сойуомнары биэриилэрэ;
6) эрэгийиэн мэктиэ биэрэр тэрилтэтинэн мэктиэни уонна (эбэтэр) тутулуга суох мэктиэни биэрии;
7) көмө харчы биэрии;
8) Саха Өрөспүүбүлүкэтин сокуоннарыгар сөп түбэһиннэрэн, атын үп-харчы уонна баай-дуол өттүнэн өйөбүл дьаһаллара.
3. Бу ыстатыйа 2 чааһыгар көрүллүбүт судаарыстыба өйөбүлүн дьаһаллара бэдэрээссийэ сокуоннарынан уонна Саха Өрөспүүбүлүкэтин сокуоннарынан олохтоммут бэрээдэгинэн бэриллэллэр.
4. Олохтоох салайыныы уорганнара эппиэтинэстээх урбааны сайыннарарга туһуламмыт быраап аакталарын ылыналлар, бэйэлэрин боломуочуйаларын иһинэн эппиэтинэстээх урбаанньыт тэрилтэлэргэ өйөбүлү оҥороллор.
5. Бу ыстатыйаҕа ыйыллыбыт өйөбүл дьаһалларын биэрии, Саха Өрөспүүбүлүкэтин сокуонунан атыннык олохтоммотох буоллаҕына, эппиэтинэстээх урбаанньыт үлэтин бэйэмтэтин былаһаанньата тохтотуллубут түгэнигэр ууратыллар.

9 ыстатыйа. Саха Өрөспүүбүлүкэтигэр эппиэтинэстээх урбааны сайыннарыы туругун кэтээн көрүү.
Боломуочуйалаах уорган Саха Өрөспүүбүлүкэтин Бырабыыталыстыбатынан олохтоммут бэрээдэгинэн, Саха Өрөспүүбүлүкэтигэр эппиэтинэстээх урбаанньыт үлэтин бэйэмтэтин үлэлэрин туһунан иһитиннэриини тиһиктээхтик хомуйан, түмэн уонна ырытан, эппиэтинэстээх урбааны сайыннарыыга оҥоһуллар өйөбүл дьаһалларын экэниэмийэ өттүнэн көдьүүстэрин үрдэтэр этиилэри оҥорор сыаллаах, ону тэҥэ эппиэтинэстээх урбааны сайыннарыы эйгэтигэр нуорма-быраап аакталарын тупсарар этиилэри оҥорор соруктаах, быраап олоххо киириитин кэтээн көрөр.

10 ыстатыйа
Бу Сокуон дьиҥ таһымнаах бэчээккэ тахсыбыт күнүнэн күүһүгэр киирэр.



           Саха Өрөспүүбүлүкэтин

